title: Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (AE) Uimh. 258/2014 lena mbunaítear clár Aontais chun tacú le gníomhaíochtaí sonracha i réimse an tuairiscithe airgeadais agus na hiniúchóireachta don tréimhse 2014-2020

text:
               AN COIMISIÚN EORPACH
            An Bhruiséil,13.4.2016
            COM(2016) 202 final
            2016/0110(COD)
            Togra le haghaidh
            RIALACHÁN Ó PHARLAIMINT NA hEORPA AGUS ÓN gCOMHAIRLE
            lena leasaítear Rialachán (AE) Uimh. 258/2014 lena mbunaítear clár Aontais chun tacú le gníomhaíochtaí sonracha i réimse an tuairiscithe airgeadais agus na hiniúchóireachta don tréimhse 2014x001e2020
            (Téacs atá ábhartha maidir leis an LEE)

               MEABHRÁN MÍNIÚCHÁIN

               COMHTHÉACS AN TOGRA

               Tá an margadh inmheánach aonair ar cheann de na héachtaí is mó atá déanta ag an Aontas Eorpach. Tá sé fíor-riachtanach an margadh sin a bheith comhtháite agus ag feidhmiú go réidh arae ina éagmais sin ní éireoidh leis an straitéis Eoraip 2020, ná ní bhainfidh geilleagar an Aontais ráta inbhuanaithe fáis amach agus, amhlaidh sin, géarchéim an fhiachais cheannasaigh agus airgeadais atá ann ó 2008 a shárú.

               Toisc gur margaí domhanda iad na margaí caipitil, tá sé ríthábhachtach na rialacha maidir le tuairisciú airgeadais agus iniúchóireacht a chomhchuibhiú ar an leibhéal domhanda chun go bhfeidhmeoidh na margaí caipitil go rianúil, agus chun gur féidir margadh comhtháite a bhaint amach do na seirbhísí airgeadais san Aontas. In ionad a thacar féin de chaighdeáin a thabhairt isteach maidir le tuairisciú airgeadais, chinn an tAontas Eorpach in 2002, tráth a glacadh Rialachán 1606/2002 maidir le cur i bhfeidhm caighdeán cuntasaíochta idirnáisiúnta (Rialachán IAS), chinn sé ar chaighdeáin chuntasaíochta a comhaontaíodh go hidirnáisiúnta a chur chun feidhme, caighdeáin a cheap an Bord um Chaighdeáin Idirnáisiúnta Chuntasaíochta (IASB) agus ar a dtugtar na Caighdeáin Idirnáisiúnta um Thuairisciú Airgeadais (IFRS).

               Agus níos mó tíortha ag tosú ar IFRS a úsáid agus ar iad a chur i bhfeidhm, ní mór don Aontas labhairt d'aon ghuth ar an ábhar seo. De réir a chéile, tá an ról glactha chuige féin ag EFRAG, comhairleoir teicniúil an Choimisiúin Eorpaigh i gcúrsaí cuntasaíochta, ionchur réamhtheachtach, teicniúil agus inchreidte a chur ar fáil don phróiseas leagtha síos caighdeán atá ag IASB.

               Ní foláir don eintiteas a leagann síos caighdeáin idirnáisiúnta agus don eagraíocht a dhéanann ionadaíocht ar son leas na hEorpa a bheith neamhspleách, cumas agus saineolas leordhóthanach a bheith acu chun caighdeáin ar ardcháilíocht a ullmhú mar aon le heolas i ndáil leis na caighdeáin sin a sholáthar, agus bonn fónta airgeadais a bheith fúthu chun go mbeidh siad in ann a misean i ndáil le leas an phobail a thabhairt i gcrích ar bhonn fadtéarmach.

               Chuige sin, in 2009 bhunaigh Parlaimint na hEorpa agus an Chomhairle clár Comhphobail chun tacú le gníomhaíochtaí sonracha i réimse na seirbhísí airgeadais, an tuairiscithe airgeadais agus na hiniúchóireachta
                  1
               . Le Rialachán (AE) Uimh. 258/2014 ó Pharlaimint na hEorpa agus ón gComhairle an 3 Aibreán 2014 ("an Rialachán Maoinithe") cuireadh síneadh leis an gclár sin. Seo iad na heintitis atá ag taibhiú den chlár sínithe sin: Fondúireacht IFRS, EFRAG agus an Bord Maoirseachta um Leas an Phobail (PIOB).

               Leis an Rialachán Maoinithe, cuireadh síneadh le maoiniú Fhondúireacht IFRS agus PIOB don tréimhse 2014–2020. I bhfianaise na héiginnteachta a bhain le mór-athchóiriú rialachais a bhí ar siúl san eagraíocht in 2014, chinn na comhreachtóirí a tréimhse mhaoinithe a theorannú go dtí deireadh 2016, agus d'iarr siad ar an gCoimisiún togra reachtach a chur faoina mbráid, dá mba iomchuí sin, chun go leanfaí de bheith ag maoiniú EFRAG tar éis an 31 Nollaig 2016. Idir an dá linn, cuireadh an tathchóiriú rialachais ar EFRAG i gcrích an 31 Deireadh Fómhair 2014. Dá thoradh sin, is é is cuspóir leis an rialachán seo cómhaoiniú an Aontais do EFRAG a shíneadh chun an tréimhse 2017–2020 a chuimsiú faoin gclár de chuid an Aontais a bunaíodh leis an Rialachán Maoinithe.

               1.1.EFRAG

               Bunaíodh EFRAG in 2001 mar eagraíocht phríobháideach chun saineolas teicniúil i dtaobh tuairisciú airgeadais a sholáthar don Choimisiún Eorpach. I dtús ama, is éard a bhí á dhéanamh ag EFRAG thar aon ní eile comhairle a thabhairt don Choimisiún i dtaobh cé acu a bhí an caighdeán idirnáisiúnta cuntasaíochta a bhí le glacadh san Aontas ag comhlíonadh na gcritéar maidir le formhuiniú teicniúil nó nach raibh
                  2
               . De réir a chéile, tá ról glactha ag EFRAG chuige féin tionchar gníomhach a imirt ar IASB i dtaobh caighdeáin a leagan síos. Is é an ról atá aige litreacha tráchtaireachta a eisiúint maidir le dréachtchaighdeáin agus gníomhú go luath sa phróiseas trí pháipéir plé a phoibliú ar shaincheisteanna cuntasaíochta.

               I dtús ama, bhí cearta ionadaíochta agus vótála chomhlachtaí rialachais EFRAG (amhail an Comhthionól Ginearálta agus an Bord Maoirseachta) faoi réir na ranníocaíochta a bhíothas a dhéanamh le buiséad EFRAG. An comhlacht atá i gceannas ar an bpríomhobair theicniúil, an Grúpa Saineolaithe Teicniúla, tá sé neamhspleách riamh anall.

               An 12 Samhain 2013 d’fhoilsigh an Coimisiún tuarascáil Philippe Maystadt, comhairleoir speisialta don Choimisinéir a bhfuil an margadh inmheánach agus seirbhísí de chúram air, ina ndearna sé achoimre ar leasuithe a d'fhéadfaí a dhéanamh ar an dóigh ina ndéantar EFRAG a rialú agus atá dírithe ar rannchuidiú an Aontais a neartú maidir le forbairt caighdeán idirnáisiúnta cuntasaíochta. Thacaigh Comhairle ECOFIN den 15 Samhain 2014, tríd is tríd, le moltaí Philippe Maystadt. Mheas an Pharlaimint agus an Chomhairle gur ghá an tathchóiriú a chur i bhfeidhm in am trátha chun na torthaí a measadh a bheadh ar an gclár cómhaoinithe a bunaíodh le Rialachán Maoinithe 2014, chun na torthaí sin a bhaint amach.

               In Iúil 2014, chuir an Coimisiún tuarascáil faoi bhráid Pharlaimint na hEorpa agus na Comhairle
                  3
                maidir leis an dul chun cinn atá déanta i gcur chun feidhme athchóiriú EFRAG, agus thángthas ar an gconclúid sa tuarascáil sin go raibh an dul chun cinn a rinneadh go dtí sin sásúil.

               Athbhreithniú ó bhonn ar Reachtanna EFRAG agus ar Rialacha Inmheánacha EFRAG a bhí i gceist san athchóiriú arb é ab aidhm leis struchtúr nua rialachais a chur ar bun, struchtúr a chuir le dlisteanacht agus lena ionadaíche atá EFRAG. Rinneadh na leaganacha athbhreithnithe de Reachtanna EFRAG agus de Rialacha Inmheánacha EFRAG a fhormheas an 16 Meitheamh 2014, agus bhí éifeacht acu ón 31 Deireadh Fómhair 2014 ar aghaidh. Ar an lá céanna chuir EFRAG lena líon comhaltaí
                  4
                agus tá an struchtúr nua rialachais i bhfeidhm ó bhí Samhain 2014 ann.

               Is é Bord nua EFRAG a cuireadh ar bun mar thoradh ar an athchóiriú atá ina chomhlacht nua cinnteoireachta, bord ar a bhfuil ionadaíocht chothrom idir an leas poiblí agus an leas príobháideach. Is ar bhonn comhthola a dhéanann Bord EFRAG gach cinneadh tar éis dó torthaí phróiseas chuí EFRAG a mheas. Tá páirt glactha, i gcáil breathnóra, ag an gCoimisiún, ag na hÚdaráis Eorpacha Maoirseachta agus ag an mBanc Ceannais Eorpach i gcainteanna an Bhoird. Is é an Coimisiún a ainmníonn Uachtarán an Bhoird tar éis dó dul i gcomhairle le Parlaimint na hEorpa agus leis an gComhairle. Faoi láthair, feidhmíonn duine de na Comhaltaí Boird mar Uachtarán go dtí go ndéantar duine a cheapadh go foirmiúil. Áirithíonn an Coimisiún go gcuireann an Coiste Rialála Cuntasaíochta faisnéis ar fáil do EFRAG sin nó iarrann sé measúnú sonrach nuair is gá. Mar thoradh air sin, tá EFRAG inniúil go maith ar dlisteanacht a sheasaimh a neartú agus mórchúnamh a thabhairt an cuspóir a bhaint amach arb é atá ann an Eoraip a chur ag caint d'aon ghuth amháin.

               Chun a chinntiú go leanfar den ról lárnach atá aige i ndeimhin a dhéanamh de go dtabharfar aird cheart ar riachtanais agus ar leas an Aontais le linn chéim ceaptha na gcaighdeán nua, agus ina theannta sin, comhairle maidir le formhuiniú ardchaighdeáin a thabhairt don Choimisiún maidir le caighdeáin nua nó leasaithe, tá maoiniú cinnte, fadtéarmach, ó fhoinsí éagsúla de dhíth ar EFRAG chun go mbeidh sé inchreidte agus neamhspleách agus chun go mbeidh sé in ann doiciméid ar ardcháilíocht a sholáthar trí shaineolaithe ar ardcháilíocht a fhostú.

               I gcomhréir leis an Rialachán Maoinithe, leithdháileadh ar EFRAG EUR 9 303 000 don tréimhse 2014–2016. Sa rialachán atá ann faoi láthair moltar EUR 13 831 000 sa bhreis a leithdháileadh ar EFRAG don tréimhse 2017–2020. Is ionann an tsuim sin agus an méid maoiniúcháin a luaitear don tréimhse sin sa togra ón gCoimisiún an 19 Nollaig 2012 maidir leis an Rialachán Maoinithe atá i bhfeidhm faoi láthair. D'fhonn leanúnachas oibríochtúil EFRAG a áirithiú ní foláir leanúint de bheith ag fáil maoiniú ón Aontas, ar an ábhar gur maoiniú den saghas sin 60% de bhuiséad EFRAG.

               2.BUNÚS DLÍ, COIMHDEACHT AGUS COMHRÉIREACHT

               2.1.Bunús dlí

               Is é an Conradh ar Fheidhmiú an Aontais Eorpaigh, go háirithe Airteagail 114 de, bunús dlí an togra seo.

               I gcomhréir le beartas reachtach an Choimisiúin a glacadh faoi chuimsiú an chreata airgeadais ilbhliantúil, tá sé beartaithe gur Rialachán a bheidh sa chlár cistiúcháin seo.

               2.2.Prionsabal na coimhdeachta

               I gclár an Aontais déantar foráil maidir leis an bhféidearthacht cómhaoiniú a dhéanamh ar ghníomhaíochtaí comhlachtaí áirithe a bhíonn ag féachaint le haidhmeanna a bhaint amach a dhéanann leas ginearálta an Aontais i réimse an tuairiscithe airgeadais agus na hiniúchóireachta. Comhlíonann an togra prionsabal na coimhdeachta ós rud é, i gcomhréir le hAirteagal 5 den Chonradh ar Fheidhmiú an Aontais Eorpaigh, nach féidir leis na Ballstáit a chuspóirí a bhaint amach go leordhóthanach agus gur fearr, de bharr fhairsinge agus éifeacht an bhirt, a fhéadfar iad a bhaint amach ar leibhéal an Aontais.

               2.3.Prionsabal na comhréireachta

               Comhlíonann an togra prionsabal na comhréireachta a leagtar amach in Airteagal 5 den Chonradh ar an Aontas Eorpach. De réir an mheasúnaithe atá sa mheastóireacht exante a bhí ag gabháil leis an togra ón gCoimisiún an 19 Nollaig 2012 maidir leis an Rialachán Maoinithe atá i bhfeidhm faoi láthair, ní théann an Rialachán seo thar a bhfuil gá leis chun a chuspóirí sin a bhaint amach. Moltar cistiú ón Aontas a thabhairt i gcás líon teoranta deashainithe de na comhlachtaí is tábhachtaí i réimse na seirbhísí airgeadais. Laistigh den chreat institiúideach atá ann faoi láthair, ba cheart go náiritheodh na socruithe nua maoiniú cobhsaí ó fhoinsí éagsúla, fónta agus leordhóthanach ionas go mbeidh sé ar chumas na gcomhlachtaí ábhartha an misean atá acu i ndáil leis an Aontas nó le leas an phobail a thabhairt i gcrích ar bhealach neamhspleách agus éifeachtúil. Deonófar tacaíocht airgeadais i gcomhréir leis na coinníollacha atá leagtha síos i Rialachán (AE, Euratom) Uimh. 966/2012 ó Pharlaimint na hEorpa agus ón gComhairle an 25 Deireadh Fómhair 2012 maidir leis na rialacha airgeadais is infheidhme i ndáil le buiséad ginearálta an Aontais agus i Rialachán Tarmligthe (AE) Uimh. 1268/2012 ón gCoimisiún an 29 Deireadh Fómhair 2012, maidir le rialacha cur i bhfeidhm Rialachán (AE, Euratom) Uimh. 966/2012.

               3.TORTHAÍ NA MEASTÓIREACHTAÍ EX-POST, AN CHOMHAIRLIÚCHÁIN LEIS NA PÁIRTITHE LEASMHARA AGUS NA MEASÚNUITHE TIONCHAIR

               Sa mheastóireacht ex-ante
                  5
                a ghabhann leis an togra ón gCoimisiún an 19 Nollaig 2012 maidir leis an Rialachán Maoinithe atá i bhfeidhm faoi láthair, rinneadh measúnú ar na roghanna féideartha eile maidir le cistiú. Ba iad cuspóirí an chláir a bhunaítear leis an Rialachán maoiniú cobhsaí, ó fhoinsí éagsúla, fónta agus leordhóthanach a áirithiú agus a chur ar chumas EFRAG a mhisean a thabhairt i gcrích ar bhealach neamhspleách agus éifeachtúil. Táthar den tuairim gurb é cómhaoiniú ón Aontais an rogha is éifeachtúla. Tá an measúnú sin fós bailí tar éis an athchóirithe rialachais ar EFRAG a cuireadh i gcrích in 2014.

               Sa mheastóireacht ex-ante thángthas ar an gconclúid gur chomhlíon an clár maidir le EFRAG na cuspóirí a socraíodh agus gur cheart leanúint dá mhaoiniú. Mar a mhínítear thuas, cuireadh an tathchóiriú rialachais ar EFRAG i gcrích in 2014 mar thoradh ar na moltaí a leagadh amach i dtuarascáil Philippe Maystadt. Sa tuarascáil a chuir sé siúd faoi bhráid Pharlaimint na hEorpa agus na Comhairle an 17 Meán Fómhair 2015
                  6
               , rinne an Coimisiún measúnú ar ghníomhaíochtaí EFRAG tar éis an athchóirithe agus sa mheasúnú sin, thángthas ar an gconclúid go raibh siad sásúil. Sa tuarascáil sin, dheimhnigh an Coimisiún gur chuir EFRAG san áireamh sna measúnuithe maidir le formhuiniú cé acu a bhí nó nach raibh ag éirí le IFRS gach critéar teicniúil de Rialachán IAS a chomhlíonadh. Tar éis an athchóirithe rialachais a rinneadh air, leathnaigh EFRAG scóip an mheasúnaithe a dhéanann sé faoi cé acu a dhéanann na ceanglais nua nó molta maidir le tuairisciú airgeadais an leas poiblí nó nach ndéanann. Ba dhíol sásaimh don Choimisiún freisin go bhfuil EFRAG toilteanach tuilleadh forbartha a dhéanamh ar a acmhainn anailís a dhéanamh ar éifeachtaí caighdeán, éifeachtaí maicreacnamaíocha san áireamh, e.g. éifeachtaí díobhálacha ar chobhsaíocht airgeadais agus ar fhorbairt eacnamaíoch san Aontas.

               Dá bhrí sin, is cuí leanúint de EFRAG a mhaoiniú don tréimhse 2017–2020 chun cuspóirí fadtéarmacha chlár an Aontais a bhaint amach chun tacú le gníomhaíochtaí sonracha i réimse an tuairiscithe airgeadais agus na hiniúchóireachta. Má tá tuilleadh sonraí uait féach meastóireacht ex ante ar sheirbhísí an Choimisiúin atá ag gabháil leis an togra ón gCoimisiún an 19 Nollaig 2012 maidir leis an Rialachán Maoinithe atá i bhfeidhm faoi láthair (COM(2012)782 leagan deireanach).

               4.IMPLEACHTAÍ BUISÉADACHA

                  An rialachán atá beartaithe maidir le síneadh a chur le maoiniú EFRAG don tréimhse 20172020, méadóidh sé buiséad iomlán an chláir chun tacú le gníomhaíochtaí sonracha i réimse an tuairiscithe airgeadais agus na hiniúchóireachta ó EUR 43.176 milliún go tuairim agus EUR 57 milliún.

                  Mar thoradh air sin is é EUR 13.831 milliún an tsuim bhreise a íocfar as buiséad an Aontais.

               2016/0110 (COD)

               Togra le haghaidh

               RIALACHÁN Ó PHARLAIMINT NA hEORPA AGUS ÓN gCOMHAIRLE

               lena leasaítear Rialachán (AE) Uimh. 258/2014 lena mbunaítear clár Aontais chun tacú le gníomhaíochtaí sonracha i réimse an tuairiscithe airgeadais agus na hiniúchóireachta don tréimhse 20142020

               (Téacs atá ábhartha maidir leis an LEE)

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 114 de,

               Ag féachaint don togra ón gCoimisiún Eorpach,

               Tar éis dóibh an dréachtghníomh reachtach a chur chuig na Parlaimintí náisiúnta,

               Ag féachaint don tuairim ó Choiste Eacnamaíoch agus Sóisialta na hEorpa
                  7
               ,

               Ag gníomhú dóibh i gcomhréir leis an ngnáthnós imeachta reachtach,

               De bharr an méid seo a leanas:

               (1)Ar bhonn Rialachán (AE) Uimh. 258/2014 ó Pharlaimint na hEorpa agus ón gComhairle
                  8
               , tairbheoidh Fondúireacht na gCaighdeán Idirnáisiúnta um Thuairisciú Airgeadais (Fondúireacht IFRS), ar comharba dlíthiúil Fhondúireacht an Choiste um Chaighdeáin Idirnáisiúnta Chuntasaíochta (IASCF) é, agus an Bord Maoirseachta um Leas an Phobail (PIOB), tairbheoidh siad de chómhaoiniú an Aontais i bhfoirm deontas oibriúcháin go dtí an 31 Nollaig 2020.

               (2)Ar bhonn Rialachán (AE) Uimh. 258/2014, tairbheoidh an Grúpa Comhairleach Eorpach um Thuairisciú Airgeadais (EFRAG) de chómhaoiniú an Aontais i bhfoirm deontas oibriúcháin go dtí an 31 Nollaig 2016.

               (3)An 12 Samhain 2013 d’fhoilsigh an Coimisiún tuarascáil Philippe Maystadt, comhairleoir speisialta don Choimisinéir a bhfuil an margadh agus seirbhísí inmheánacha de chúram air ('tuarascáil an chomhairleora speisialta'), ina ndearna sé achoimre faoi leasuithe a d'fhéadfaí a dhéanamh ar an dóigh a ndéantar EFRAG a rialú agus é mar aidhm leis rannchuidiú an Aontais maidir le forbairt caighdeán idirnáisiúnta cuntasaíochta a neartú.

               (4)Rinne an Coimisiún grinnfhaireachán ar chur chun feidhme an athchóirithe ar an dóigh a ndéantar EFRAG a rialú agus chuir sé Parlaimint na hEorpa agus an Chomhairle ar an eolas faoin dul chun cinn a bhí déanta sa chur chun feidhme. Chinn an Coimisiún gur chuir EFRAG conclúidí thuarascáil an chomhairleora speisialta chun feidhme, trí struchtúr nua rialachais a chur ar bun, struchtúr a chuireann le dlisteanacht agus lena ionadaíche atá EFRAG. Dá bhrí sin, is cuí leanúint de bheith ag maoiniú EFRAG le linn na tréimhse 2017–2020 chun cuspóir fadtéarmach chlár an Aontais a bhaint amach, is é sin tacú le gníomhaíochtaí sonracha i réimse an tuairiscithe airgeadais agus na hiniúchóireachta.

               (5)Ba cheart, dá bhrí sin, Rialachán (AE) Uimh. 258/2014 a leasú dá réir.

               (6)Ós rud é nach féidir leis na Ballstáit cuspóir an Rialacháin seo, eadhon an buiséad atá ag clár Aontais a mhéadú don tréimhse 2017 go 2020 chun tacú le gníomhaíochtaí EFRAG, gníomhaíochtaí a rannchuidíonn le gnóthú chuspóirí beartais an Aontais maidir le tuairisciú airgeadais, a ghnóthú go leordhóthanach ach gur fearr, de bharr a fhairsinge agus a éifeachtaí, is féidir iad a ghnóthú ar leibhéal an Aontais, féadfaidh an tAontas bearta a ghlacadh, i gcomhréir le prionsabal na coimhdeachta a leagtar amach in Airteagal 5 den Chonradh ar an Aontas Eorpach. I gcomhréir le prionsabal na comhréireachta a leagtar amach san Airteagal sin, ní théann an Rialachán seo thar a bhfuil riachtanach chun an cuspóir sin a ghnóthú.

               TAR ÉIS AN RIALACHÁN SEO A GHLACADH:

               Airteagal 1

               Leasaítear Rialachán (AE) Uimh. 258/2014 mar a leanas:

               (1) in Airteagal 3(1)(a), cuirtear an méid seo a leanas in ionad phointe (i):

               "(i) EFRAG;";

               (2) leasaítear Airteagal 6 mar a leanas:

               (a) cuirtear an méid seo a leanas in ionad mhír 1:

               "1. Is é EUR 57 007 000 i bpraghsanna reatha a bheidh san imchlúdach airgeadais do chur chun feidhme an Chláir don tréimhse 2014 go 2020.";

               (b) i mír 3, cuirtear an méid seo a leanas in ionad phointe (a):

               "(a) le haghaidh EFRAG: EUR 23 134 000;".

               Airteagal 2

               – Teacht i bhfeidhm

               Tiocfaidh an Rialachán seo i bhfeidhm an  lá tar éis lá a fhoilsithe in Iris Oifigiúil an Aontais Eorpaigh.

               Beidh feidhm aige ón 1 Eanáir 2017.

               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

               RÁITEAS AIRGEADAIS REACHTACH

               1.LEAGAN AMACH AN TOGRA/TIONSCNAIMH

               1.1.Teideal an togra/tionscnaimh

               1.2.Réimsí beartais lena mbaineann i gcreat ABM/ABB

               1.3.An cineál togra/tionscnaimh

               1.4.Cuspóirí

               1.5.Foras an togra/tionscnaimh

               1.6.Fad agus tionchar airgeadais

               1.7.Modhanna bainistíochta atá beartaithe

               2.BEARTA BAINISTÍOCHTA

               2.1.Rialacha faireacháin agus tuairiscithe

               2.2.Córas bainistíochta agus rialaithe

               2.3.Bearta chun calaois agus neamhrialtachtaí a chosc

               3.AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH

               3.1.Ceannteidil an chreata airgeadais ilbhliantúil agus na línte buiséid ar a nimreofar tionchar

               3.2.An tionchar a mheastar a bheidh ag an togra/tionscnamh ar chaiteachas

               3.2 1.Achoimre ar an tionchar a mheastar a bheidh ag an togra/tionscnamh ar chaiteachas

               3.2 2.An tionchar a mheastar a bheidh ag an togra/tionscnamh ar leithreasuithe faoi chomhair oibríochtaí

               3.2 3.An tionchar a mheastar a bheidh ag an togra/tionscnamh ar leithreasuithe de chineál riaracháin

               3.2 4.Comhoiriúnacht don chreat airgeadais ilbhliantúil reatha

               3.2 5.Ranníocaíochtaí ó thríú páirtithe

               3.3.An tionchar a mheastar a bheidh ar ioncam

               RÁITEAS AIRGEADAIS REACHTACH

               1.LEAGAN AMACH AN TOGRA/TIONSCNAIMH

               1.1.Teideal an togra/tionscnaimh

                  Togra le haghaidh Rialachain ó Pharlaimint na hEorpa agus ón gComhairle lena leasaítear Rialachán (AE) Uimh. 258/2014 ó Pharlaimint na hEorpa agus ón gComhairle an 3 Aibreán 2014 lena bhunaítear Clár an Aontais chun tacú le gníomhaíochtaí sonracha i réimse an tuairiscithe airgeadais agus na hiniúchóireachta don tréimhse 2014-20 agus lena naisghairtear Cinneadh Uimh. 716/2009/CE.

               1.2.Réimsí beartais lena mbaineann i gcreat ABM/ABB
                  9

                  Réimse Beartais: Cobhsaíocht airgeadais, seirbhísí airgeadais agus Aontas na Margaí Caipitil

               1.3.An cineál togra/tionscnaimh

               ◻ Baineann an togra/tionscnamh le beart nua

               ◻ Baineann an togra/tionscnamh le beart nua a leanann treoirthionscadal/réamhbheart
                  10

               ⌧ Baineann an togra/tionscnamh le síneadh ar bheart atá ann cheana

               ◻ Baineann an togra/tionscnamh le beart a atreoraíodh i dtreo beart nua

               1.4.Cuspóir(í)

               1.4.1.Cuspóirí straitéiseacha ilbhliantúla an Choimisiúin ar a bhfuil an togra/tionscnamh dírithe

                  Cuidíonn an Clár freisin leis an straitéis Eoraip 2020, trí mhargadh aonair na seirbhísí airgeadais agus an chaipitil a neartú, agus cuidíonn sé le gné sheachtrach na straitéise freisin. Táthar ag súil go mbeidh sé ina chuidiú chun na cuspóirí a bhaint amach maidir le hinchomparáideacht agus trédhearcacht cuntas cuideachtaí a áirithiú ar fud an Aontais, agus maidir le héisteacht a thabhairt do riachtanais an Aontais i gcomhthéacs comhchuibhithe dhomhanda ar na caighdeáin um thuairisciú airgeadais.

               1.4.2.Cuspóir(í) sonracha agus na gníomhaíocht(aí) ABM/ABB lena mbaineann

                  Cuspóir sonrach: Na dálaí a fheabhsú i gcomhair fheidhmiú an mhargaidh inmheánaigh trí thacú le forbairt thrédhearcach agus neamhspleách na gcaighdeán um thuairisciú airgeadais

                  Gníomhaíocht(aí) ABM/ABB lena mbaineann

                  12 Seirbhís airgeadais agus margaí caipitil

               1.4.3.An toradh agus an tionchar a bhfuil súil leo

               Sonraigh an tionchar a bheadh ag an togra/tionscnamh ar na tairbhithe/grúpaí ar a bhfuil sé dírithe.

                  Neamhspleáchas airgeadais EFRAG a mhéadú

                  Na hacmhainní is gá a chur ar fáil do EFRAG chun a misean i ndáil le leas an phobail a thabhairt i gcrích

               1.4.4.Táscairí lena léireofar toradh agus tionchar

               Sonraigh na táscairí lena léireofar an faireachán ar chur chun feidhme an togra/tionscnaimh.

                  A mhéid a d'fhéadfadh an tAontas Eorpach tionchar a imirt ar fhorbairt IFRS

               1.5.Foras an togra/tionscnaimh

               1.5.1.Na ceanglas is gá a chomhlíonadh sa ghearrthéarma nó san fhadtéarma

                  Neamhspleáchas EFRAG (mar aon leis an neamhspleáchas a mheastar a bheith aige) a mhéadú agus é a chur ar a chumas a misean i ndáil leis an leas poiblí a chur i gcrích go sásúil

               1.5.2.Luach breise a bhaineann le rannpháirteachas an Aontais Eorpaigh

                  Is é príomhsprioc an Chláir dálaí an mhargaidh inmheánaigh a fheabhsú le go bhfeidhmeoidh sé ar bhealach níos éifeachtúla trí thacú le forbairt thrédhearcach agus neamhspleách caighdeán idirnáisiúnta um thuairisciú airgeadais. Ar an mbonn sin, is é is aidhm leis an gclár inchomparáideacht agus trédhearcacht cuntas cuideachtaí a áirithiú ar fud an Aontais Eorpaigh agus ar fud an domhain.

                  Ina theannta sin, is den tábhacht eolas suntasach inchreidte neamhspleách agus eolas teicniúil a ullmhú ar an leibhéal Eorpach, go luath sa phróiseas chun na caighdeáin sin a fhorbairt. Is faoi EFRAG atá sé an chúram sin a dhéanamh.

               1.5.3.Ceachtanna a foghlaimíodh ó thaithí eile den sórt sin san am a chuaigh thart

                  Go dtí seo, bhí rath ar an maoiniú reatha i ndáil le hionchais a chomhlíonadh

               1.5.4.Comhoiriúnacht d'ionstraimí iomchuí eile agus sineirgíocht a d'fhéadfadh a bheith ann

                  Neamhbhainteach

               1.6.Fad agus tionchar airgeadais

               ⌧ Togra/tionscnamh a bheidh i bhfeidhm ar feadh tréimhse theoranta

               –⌧
                     Togra/tionscnamh a bheidh i bhfeidhm ón 01/01/2017 go dtí an 31/12/2020

               –⌧
                     Tionchar airgeadais ó 2017 go 2020

               ◻Togra/tionscnamh a bheidh i bhfeidhm ar feadh tréimhse neamhtheoranta

               –Cuirfear chun feidhme é le linn na tréimhse tosaigh BBBB go BBBB,

               –agus cuirfear ag feidhmiú go hiomlán ina dhiaidh sin é.

               1.7.Modh(anna) bainistíochta atá beartaithe
                  11

               ⌧ Bainistíocht dhíreach ag an gCoimisiún

               –⌧ ina ranna, lena náirítear an chuid sin den fhoireann atá i dtoscaireachtaí an Aontais;

               –◻trí na gníomhaireachtaí feidhmiúcháin

               ◻ Bainistíocht chomhroinnte leis na Ballstáit

               ◻ Bainistíocht indíreach trí chúraimí a bhaineann le cur chun feidhme an bhuiséid a shannadh dóibh seo a leanas:

               –◻ tríú tíortha nó na comhlachtaí a d'ainmnigh siad;

               –◻ eagraíochtaí idirnáisiúnta agus a ngníomhaireachtaí (tabhair sonraí);

               –◻ BEI agus an Ciste Eorpach Infheistíochta;

               –◻ comhlachtaí dá dtagraítear in Airteagal 208 agus Airteagal 209 den Rialachán Airgeadais;

               –◻ comhlachtaí dlí poiblí;

               –◻ comhlachtaí arna rialú ag an dlí príobháideach agus a bhfuil misean seirbhíse poiblí acu sa mhéid go gcuireann siad ráthaíochtaí leordhóthanacha airgeadais ar fáil;

               –◻ comhlachtaí arna rialú ag dlí príobháideach Ballstáit, a gcuirtear de chúram orthu comhpháirtíochtaí príobháideacha poiblí a chur chun feidhme, agus a sholáthraíonn ráthaíochtaí leordhóthanacha airgeadais;

               –◻ daoine a gcuirtear de chúram orthu bearta sonracha a chur chun feidhme in CBES de bhun Theideal V de CAE, daoine a aithnítear sa bhunghníomh ábhartha.

               –I gcás ina sonraítear níos mó ná modh bainistíochta amháin, tabhair sonraí sa roinn "Nótaí" le do thoil.

               2.BEARTA BAINISTÍOCHTA

               2.1.Rialacha faireacháin agus tuairiscithe

               Sonraigh minicíocht na mbeart agus na coinníollacha atá leo

                  EFRAG: Tuarascálacha dul chun cinn agus deiridh faoi mar a cheanglaítear leis an gcomhaontú deontais, tuarascáil bhliantúil maidir le gníomhaíochtaí EFRAG faoi mar a cheanglaítear leis an Rialachán Maoinithe, rannpháirtíocht sheirbhísí an Choimisiúin i gcruinnithe boird EFRAG.

               2.2.Córas bainistíochta agus rialaithe

               2.2.1.Na rioscaí a aithníodh

                  Tá baol ann nach mbainfear amach na cuspóirí oibriúcháin (mura bhfuil cáilíocht fheidhmiúcháin na dtairbhithe i gcomhréir leis na bunchuspóirí a bhfuil tuairisc orthu sa togra bliantúil).

                  D'fhéadfadh baol a bheith ann do leasanna airgeadais/clú an Aontais Eorpaigh dá dteipfeadh ar sheirbhísí an Choimisiúin caiteachas neamhincháilithe a shainaithint.

               2.2.2.Faisnéis maidir leis an gcóras rialaithe inmheánaigh atá i bhfeidhm.

                  – Iarrtar ar thairbhithe tuarascáil bhliantúil a chur isteach, i gcomhréir le cuspóirí gach cláir agus i gcomhréir le treoirlínte Rialachán (AE, Euratom) Uimh. 966/2012 an 25 Deireadh Fómhair 2012, maidir leis na rialacha airgeadais is infheidhme i ndáil le buiséad ginearálta an Aontais Eorpaigh.

                  – An taonad oibriúcháin atá freagrach laistigh de DG FISMA, bíonn sé i dteagmháil go rialta leis na tairbhithe agus bíonn siad páirteach i gcoistí uile EFRAG.

                  An dóchúlacht go gcuirfear leasanna airgeadais an Aontais Eorpaigh i mbaol:

                  – Cloíonn na rialuithe maidir le gealltanais deontas agus íocaíochtaí in Ard-Stiúrthóireacht FISMA leis an gciorcaid athneartaithe airgeadais agus is cuid de sin seiceálacha deisce a dhéanamh ar na doiciméid tacaíochta a bhaineann le hábhar, tuarascálacha eatramhacha agus deiridh san áireamh, ar chuntais iniúchta agus ar dhoiciméid shonracha a iarrann an ArdStiúrthóireacht. Déantar na rialuithe sin a dhoiciméadú i seicliostaí a líontar go córasach ag na gníomhairí a bhfuil ról acu sna hidirbhearta airgeadais a bhaineann le hábhar (OIA, OVA, OVA2, FIA, FVA, FVA2, AO), lena náirítear rialuithe a dhéanann aonad airgeadais na hArdStiúrthóireachta ó thaobh cúrsaí airgeadais agus dlí de chun an "Bon à Payer" a sheachadadh

                  – Déanann aonad airgeadais na hArdStiúrthóireachta rialuithe ar an láthair ar bhonn córasach ar gach tairbhí trí thástáil shubstainteach a dhéanamh ar shampla d'idirbhearta agus é mar aidhm aige measúnú a dhéanamh ar chóras airgeadais agus rialaithe inmheánaigh an tairbhí, agus dearbhú breise a thabhairt don Oifigeach Údaraithe maidir le leasanna airgeadais an Aontais Eorpaigh a chosaint go leordhóthanach.

               2.2.3.Meastachán ar chostais agus ar shochair na rialuithe agus measúnú ar an leibhéal riosca earráide a mheastar a bheidh ann

                  Leanfadh an tuasráta earráide de bheith faoi bhun 2 %.

                  Thart ar 0.5 den choibhéis lánaimseartha, nó EUR 66 000 in aghaidh na bliana, an costas a bheadh ar na rialuithe.

                  D'fhéadfaí suas le 100 % den deontas bliantúil a shábháil mar gheall ar na rialuithe dá gcaithfí go tíosach é agus dá gcloífí le prionsabal na bainistíochta fónta airgeadais.

               2.3.Bearta chun calaois agus neamhrialtachtaí a chosc

               Sonraigh bearta coisctheacha agus cosanta atá ann cheana nó atá beartaithe.

                  Ciorcaid athneartaithe airgeadais a bhfuil fíorú ex ante oibriúcháin agus airgeadais acu

                  Anailís rialta ar chuntais, tuarascálacha bliantúla agus deimhnithe iniúchóireachta na dtairbhithe

                  Iniúchóireachtaí rialta ar an láthair chun córais bhuiséadacha agus rialuithe buiséadacha a fhíorú

               3.AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH

               3.1.Ceannteidil an chreata airgeadais ilbhliantúil agus na línte buiséid ar a nimreofar tionchar

               Línte buiséid atá ann cheana

               In ord cheannteidil agus línte buiséid an chreata airgeadais ilbhliantúil.

                        Ceannteideal an chreata airgeadais ilbhliantúil

                        Líne buiséid

                        Saghascaiteachais

                        Ranníocaíocht

                        Uimhir
                        Tuairisc

                        LD/LN.
                           12

                        ó thíortha de chuid CSTE
                           13

                        ó thíortha is iarrthóirí
                           14

                        ó thríú tíortha

                        de réir bhrí Airteagal 21(2)(b) den Rialachán Airgeadais

                        1

                        12 02 03

                        Caighdeáin i réimsí an tuairiscithe airgeadais agus na hiniúchóireachta
                           15

                        Difreáilte

                         /NÍL

                        NÍL

                        NÍL

                        NÍL

               Línte nua buiséid atá á niarraidh: Neamhbhainteach

               3.2.An tionchar a mheastar a bheidh ag an togra/tionscnamh ar chaiteachas

               3.2.1.Achoimre ar an tionchar a mheastar a bheidh ag an togra/tionscnamh ar chaiteachas

               EUR milliúin (go dtí an tríú deachúil)

                        Ceannteideal an chreata airgeadais
                        ilbhliantúil:

                        1

                        Fás Cliste agus Cuimsitheach

                        DG FISMA

                        2017

                        2018

                        2019

                        2020

                        2021

                        IOMLÁN

                        • Leithreasuithe faoi chomhair oibríochtaí

                        12 02 03 Caighdeáin i réimsí an tuairiscithe airgeadais agus na hiniúchóireachta

                        Gealltanais

                        (1)

                        3.356

                        3.423

                        3.491

                        3.561

                        0

                        13.831

                        Íocaíochtaí

                        (2)

                        2.517

                        3.406

                        3.474

                        3.544

                        0.890

                        13.831

                        Leithreasuithe de chineál riaracháin arna maoiniú ó chlúdach clár sonrach
                           16

                        Uimhir na líne buiséid neamhbhainteach

                        (3)

                        IOMLÁN leithreasuithe
                        i gcomhair DG FISMA

                        Gealltanais

                        =1

                        3.356

                        3.423

                        3.491

                        3.561

                        0

                        13.831

                        Íocaíochtaí

                        =2

                        2.517

                        3.406

                        3.474

                        3.544

                        0.890

                        13.831

                        • IOMLÁN leithreasuithe faoi chomhair oibríochtaí

                        Gealltanais

                        (4)

                        3.356

                        3.423

                        3.491

                        3.561

                        0

                        13.831

                        Íocaíochtaí

                        (5)

                        2.517

                        3.406

                        3.474

                        3.544

                        0.890

                        13.831

                        • IOMLÁN leithreasuithe de chineál riaracháin arna maoiniú as imclúdach clár sonrach

                        (6)

                        IOMLÁN leithreasuithe
                        faoi CHEANNTEIDEAL 1
                           den chreat airgeadais ilbhliantúil

                        Gealltanais

                        =4+ 6

                        3.356

                        3.423

                        3.491

                        3.561

                        0

                        13.831

                        Íocaíochtaí

                        =5+ 6

                        2.517

                        3.406

                        3.474

                        3.544

                        0.890

                        13.831

               Má tá tionchar ag an togra/tionscnamh ar níos mó ná ceannteideal amháin: Neamhbhainteach

                        • IOMLÁN leithreasuithe faoi chomhair oibríochtaí

                        Gealltanais

                        (4)

                        Íocaíochtaí

                        (5)

                        • IOMLÁN leithreasuithe de chineál riaracháin arna maoiniú as imclúdach clár sonrach

                        (6)

                        IOMLÁN leithreasuithe
                        faoi CHEANNTEIDIL 1 go 4
                           den chreat airgeadais ilbhliantúil
                        (Méid tagartha)

                        Gealltanais

                        =4+ 6

                        Íocaíochtaí

                        =5+ 6

                        Ceannteideal an chreata airgeadais
                        ilbhliantúil:

                        5

                        'Caiteachas riaracháin'
                           17

               EUR milliúin (go dtí an tríú deachúil)

                        2017

                        2018

                        2019

                        2020

                        2021

                        IOMLÁN

                        DG:FISMA

                        • Acmhainní daonna

                        0

                        0

                        0

                        0

                        0

                        0

                        • Caiteachas eile riaracháin

                        0

                        0

                        0

                        0

                        0

                        0

                        IOMLÁN DG FISMA

                        Leithreasuithe

                        0

                        0

                        0

                        0

                        0

                        0

                        IOMLÁN leithreasuithe
                        do CHEANNTEIDEAL 5
                           den chreat airgeadais ilbhliantúil

                        (Iomlán gealltanas = Iomlán íocaíochtaí)

                        0

                        0

                        0

                        0

                        0

                        0

               EUR milliúin (go dtí an tríú deachúil)

                        BliainN
                           18

                        BliainN+1

                        BliainN+2

                        BliainN+3

                        IOMLÁN

                        IOMLÁN leithreasuithe
                        faoi CHEANNTEIDIL 1 go 5
                           den chreat airgeadais ilbhliantúil

                        Gealltanais

                        3.356

                        3.423

                        3.491

                        3.561

                        0

                        13.831

                        Íocaíochtaí

                        2.517

                        3.406

                        3.474

                        3.544

                        0.890

                        13.831

               3.2.2.An tionchar a mheastar a bheidh ag an togra/tionscnamh ar leithreasuithe faoi chomhair oibríochtaí

               –◻
                     Ní éilíonn an togra/tionscnamh go núsáidfear leithreasuithe faoi chomhair oibríochtaí

               –⌧
                     Éilíonn an togra/tionscnamh go núsáidfear leithreasuithe faoi chomhair oibríochtaí mar a mhínítear thíos: Neamhbhainteach (deontais oibriúcháin)

               3.2.3.An tionchar a mheastar a bheidh ag an togra/tionscnamh ar leithreasuithe de chineál riaracháin

               3.2.3.1.Achoimre

               –◻
                     Ní éilíonn an togra/tionscnamh go núsáidfear leithreasuithe de chineál riaracháin

               –⌧
                     Éilíonn an togra/tionscnamh go núsáidfear leithreasuithe de chineál riaracháin, a cuireadh san áireamh cheana sa Ráiteas Airgeadais Reachtach 2014 (don tréimhse 2014-2020).

               3.2.3.2.Na hacmhainní daonna a mheastar a bheidh riachtanach

               –◻
                     Ní éilíonn an togra/tionscnamh go núsáidfear acmhainní daonna.

               –⌧
                     Éilíonn an togra/tionscnamh go núsáidfear acmhainní daonna atá san áireamh cheana sa Ráiteas Airgeadais Reachtach a ghabhann leis an Rialachán Maoinithe 2014:

               3.2.4.Comhoiriúnacht don chreat airgeadais ilbhliantúil reatha

               –⌧
                     Tá an togra/tionscnamh comhoiriúnach don chreat airgeadais ilbhliantúil reatha.

               –◻
                     Beidh athchlárú an cheannteidil ábhartha sa chreat airgeadais ilbhliantúil ag gabháil leis an togra/tionscnamh seo.

                  Mínigh an cineál athchláraithe a bhfuil gá leis, agus sonraigh na línte buiséid lena mbaineann agus na méideanna comhfhreagracha.

               –◻
                     Éilíonn an togra/tionscnamh go gcuirfear an ionstraim sholúbthachta i bhfeidhm nó go ndéanfar athbhreithniú ar an gcreat airgeadais ilbhliantúil.

                  Mínigh an méid a bhfuil gá leis, agus sonraigh na ceannteidil agus na línte buiséid lena mbaineann agus na méideanna comhfhreagracha.

               3.2.5.Ranníocaíochtaí ó thríú páirtithe

               –Ní dhéantar foráil sa togra/tionscnamh maidir le cómhaoiniú le tríú páirtithe.

               –Déantar foráil sa togra/tionscnamh maidir le cómhaoiniú atá réamh-mheasta thíos:

                Leithreasuithe in EUR milliúin (go dtí an 3ú deachúil)

                        2017

                        2018

                        2019

                        2020

                        Iomlán

                        EFRAG lena chistí féin agus le cistí arna bhfáil o thríú páirtithe

                        (Meánchómhaoiniú an tairbhí 40 %)

                        5.593

                        5.705

                        5.818

                        5.935

                        23.051

                        IOMLÁN leithreasuithe cómhaoinithe

                        5.593

                        5.705

                        5.818

                        5.935

                        23.051

               3.3.An tionchar a mheastar a bheidh ar ioncam

               –⌧ Ní bheidh tionchar airgeadais ar bith ag an togra ar ioncam.

               –◻ Beidh an tionchar airgeadais seo a leanas ag an togra/tionscnamh:

               –◻ ar acmhainní dílse

               –◻ ar ioncam ilghnéitheach

                     (1)
                  Cinneadh Uimh. 716/2009/CE ó Pharlaimint na hEorpa agus ón gComhairle an 16 Meán Fómhair 2009 lena mbunaítear clár Comhphobail chun tacaíocht a thabhairt do ghníomhaíochtaí sonracha i réimse na seirbhísí airgeadais, an tuairiscithe airgeadais agus na hiniúchóireachta (IO L 253, 25.9.2009, lch. 8).

                     (2)
                  Is é EFRAG an comhlacht atá luaite in aithris 10 de Rialachán IAS.

                     (3)

                     http://ec.europa.eu/transparency/regdoc/rep/1/2014/EN/1-2014-396-ENF1-1.Pdf

                     (4)
                  Sé chomhalta dhéag atá ag EFRAG faoi láthair. Eagraíochtaí Geallsealbhóirí Eorpacha: BUSINSESSEUROPE, EACB, EBF, EFAA, EFFAS, ESBG, FEE agus Insurance Europe; Eagraíochtaí Náisiúnta: an Danmhairg, an Fhrainc, an Ghearmáin, an Iodáil, an Ísiltír, Lucsamburg, an tSualainn agus an Ríocht Aontaithe.

                     (5)
                  COM(2012) 444 leagan deireanach

                     (6)
                  Tuarascáil ar ghníomhaíochtaí Fhondúireacht IFRS, EFRAG agus PIOB – COM(2015) 461

                     http://ec.europa.eu/finance/company-reporting/docs/reports/20150917-com-2015-461-final_en.pdf

                     (7)
                  IO C , , lch. .

                     (8)
                  Rialachán (AE) Uimh. 258/2014 ó Pharlaimint na hEorpa agus ón gComhairle an 3 Aibreán 2014 lena mbunaítear Clár Aontais chun tacú le gníomhaíochtaí sonracha i réimse an tuairiscithe airgeadais agus na hiniúchóireachta don tréimhse 2014–20 agus lena naisghairtear Cinneadh Uimh. 716/2009/CE, (IO L 105, 8.4.2014, lch. 1).

                     (9)
                  ABM: Bainistiú de réir gníomhaíochtaí; ABB: Buiséadú de réir gníomhaíochtaí.

                     (10)
                  Mar a thagraítear dó in Airteagal 54(2)(a) nó (b) den Rialachán Airgeadais.

                     (11)
                  Is féidir mionsonraí ar na modhanna bainistíochta agus tagairtí don Rialachán Airgeadais a fheiceáil ar shuíomh gréasáin Ard-Stiúrthóireacht an Bhuiséid:

                     http://www.cc.cec/budg/man/budgmanag/budgmanag_en.html

                     (12)
                  LD = Leithreasuithe difreáilte / LN = Leithreasuithe neamhdhifreáilte.

                     (13)
                  CSTE: Comhlachas Saorthrádála na hEorpa.

                     (14)
                  Tíortha is iarrthóirí agus, nuair is iomchuí, tíortha ó na Balcáin Thiar a d'fhéadfadh bheith ina niarrthóirí.

                     (15)
                  Tomhas táscach atá sa líne buiséid agus d'fhéadfaí é a athrú de réir an nós imeachta bhliantúil

                     (16)
                  Cúnamh agus caiteachas teicniúil agus/nó riaracháin ar mhaithe le cláir agus/nó bearta de chuid an Aontais Eorpaigh (seanlínte "BA") a chur chun feidhme, taighde indíreach, taighde díreach.

                     (17)
                  Níl aon leithreasú riaracháin nua de dhíth mar go raibh gach leithreasú riaracháin don tréimhse 2014–2020 san áireamh cheana sa Ráiteas Airgeadais Reachtach a ghabhann le Rialachán Maoinithe 2014.

                     (18)
                  Is í bliain N an bhliain a chuirfear tús le cur chun feidhme an togra/tionscnaimh.